ระหว่างเดินทางกลับจากสตูลสู่หาดใหญ่ก็แวะพักรถ ดื่มกาแฟ หิ้วของฝากกันสักหน่อยครับ กับ “สตูลอรวิว” ร้านชื่อแปลกที่ผมพยายามอ่านอยู่หลายรอบ คำว่า ..อรวิว.. นี่น่าจะมาจาก .. On View … แต่ใช้คำให้ดูไทยๆ ขึ้นมั้ง - - “  

[เส้นทาง] ร้านนี้อยู่ตรงถนนฝั่งจากสตูลไปทางหาดใหญ่ครับ ที่จอดรถกว้างขวางสะดวกสบาย บรรยากาศมีให้เลือกทั้งด้านหน้าร้าน อารมณ์ทานกาแฟ ชมธรรมชาติ หรือว่าจะตากแอร์ในร้านก็ได้ (แต่ผมว่าด้านในแคบและขาดความเป็นส่วนตัวไปสักนิด) 

เครื่องดื่มทั้งชา กาแฟ โกโก้ (ร้อน/เย็น/ปั่น) เลือกได้ตามป้าย นอกจากนี้ยังมีเบเกอรี่นิดหน่อยในตู้แช่ ส่วนของฝากติดไม้ติดมือเลือกซื้อกันได้ที่ด้านหลังของร้านครับ 
เมนูที่สั่งบ่อยก็ อเมริกาโน่เย็น (45 บาท) สั่งมาหลายรอบ รสชาติไม่ค่อยคงที่สักเท่าไหร่ หวานบ้าง ขมบ้าง เข้มบ้าง อ่อนบ้าง ส่วนกลิ่นหอมของกาแฟนี่ ผมว่ามันคล้ายๆ กาแฟผงเป็นซอง อาจเป็นเพราะผมสั่งแบบเย็นด้วยมั้งครับ กลิ่นรสเลยไม่ดีสักเท่าไหร่ -*- (ความผิดพลาดส่วนตัว) 
แต่ก็ถือว่าเป็นจุดพักผ่อนที่ดีครับ พนักงานน่ารัก บริการดี เอาใจใส่ลูกค้า ^^ 
 